ศรีลังกา กำลังพยายามปิดฉากสงครามการเมือง อันนองเลือดในประเทศ
ศรีลังกากำลังพยายามปิดฉากสงครามกลางเมืองอันนองเลือด โดยการประกาศว่าชะนะพวกขบถ ผู้พยายามแบ่งแยกศรีลังกาตามแนวเชื้อชาติ และภูมิศาสตร์นั้น
หลังจากประธานาธิบดีศรีลังกาให้คำมั่นว่าจะให้ชาวศรีลังกาทุกคนมีสิทธิเท่าเทียมกันแล้วไม่นานนักชาวศรีลังกาทั้งประเทศก็ได้เห็นภาพที่อ้างว่า เป็นศพของหัวหน้าของพวกขบถพยัฆทมิฬ อีลามซึ่งเป็นผู้ที่คนกลัวเกรงกันนั้น ประธานาธิบดีศรีลังกา มหินธา ราชปักษา กล่าวปราศรัยต่อรัฐสภาซึ่งมีการแพร่ภาพทางโทรทัศน์ไปทั่วประเทศ โดยเขาประกาศอย่างเป็นทางการว่า สงครามกลางเมืองที่ดำเนินมาหลายสิบปีนั้นปิดฉากลงแล้วเขาเริ่มคำปราศรัยเป็นภาษาทมิฬ โดยกล่าวทวนความจำให้ฟังว่าในรอบสามสิบปีที่ผ่านมาขบวนการปลดปล่อย พยัฆทมิฬ อีลามฆ่าผู้คนไปมากมายแต่เขาอ้างว่าทหารศรีลังกามิได้สู้รบต่อต้านชาวทมิฬ ประธานาธิบดีศรีลังกากล่าวไว้ตอนนี้ว่า"เขามีหน้าที่และความรับผิดชอบ ที่จะต้องคุ้มครองประชากรส่วนที่พูดภาษาทมิฬและทุกคนควรพำนักอยู่ในประเทศ โดยเสมอภาคกันและไม่ต้องหวาดกลัวหรือเคลือบแคลงสงสัยใดๆ" ต่อจากนั้น ประธานาธิบดีศรีลังกาหันไปพูดภาษาของชาวสิงหลซึ่งเป็นฝ่ายข้างมาก โดยเขากล่าวว่าจำเป็นต้องหาทางออกทางการเมืองหาใช่ทางการทหารไม่ มาปรับปรุงความเป็นอยู่ของชาวทมิฬซึ่งเป็นชนกลุ่มน้อยนั้นให้ดีขึ้น แต่เขากล่าวด้วยว่า ศรีลังกาไม่มีเวลาพอที่จะนำทางแก้ปัญหาต่างๆที่ประเทศอื่นๆเสนอแนะนั้นมาทดลองปฏิบัติดู และจะขบแก้ปัญหาด้วยตนเอง หลังจากประธานาธิบดีศรีลังกากล่าวปราศรัยเสร็จแล้ว สถานีโทรทัศน์ศรีลังกาแพร่ภาพวิดีทัศน์ที่เป็นภาพศพลืมตาค้างซึ่งดูคล้ายกับศพนาย เวลูปิลไล ประภาการาน หัวหน้าของขบวนการปลดปล่อยพยัฆทมิฬอีลามในชุดออกรบนั้นซ้ำแล้วซ้ำอีก ดูเหมือนว่าเขาถูกยิงตาย ชาวทมิฬบางส่วนดูภาพเหล่านั้นแล้ว ยังไม่เชื่อว่านายเวลูปิลไล ประภาการานเสียชิวิตไปแล้วจริง รัฐมนตรี เคเฮลียา รามบุกเวลลา ผู้แถลงข่าวของกระทรวงกลาโหมกล่าวไว้ตอนนี้ว่า"จะมีการปฏิบัติต่อศพของนายเวลูปิลไล ประภาการานอย่างสมเกียรติโดยสัปเหร่อจะนำศพของเขาบรรจุลงในโลงเพราะอย่างไรก็ตามเขายังมีเกียรติอยู่บ้าง" นายเวลูปิไล ประภาการานเป็นคนเริ่มนำมือระเบิดพลีชีพ มาปฏิบัติงานอย่างแพร่หลายโดยมุ่งสังหารนักการเมืองชาวสิงหล ชาวทมิฬและชาวอินเดีย หลายประเทศวิพากษ์ตำหนิทั้งสองฝ่าย ในเรื่องการปฏิบัติต่อพลเรือนระหว่างสงครามกลางเมืองดูเหมือนว่า พลเรือนเสียชิวิตนับพันๆ รายระหว่างการรุกรบครั้งสุดท้ายในปีนี้การสู้รบทำให้ชาวทมิฬอาจถึงสามแสนคนต้องพลัดถิ่นฐาน และการนำพวกเขากลับมาสู่ ชุมชนที่ประสพภัยจากสงครามนั้น เป็นงานที่ท้าทายความสามารถอย่างใหญ่โตเรื่องแรกที่ศรีลังกาเผชิญอยู่